《送胡文善之官海南文昌县 其一》
明代·来复

琼州南去海冥冥，婺女垂光应地灵。洞入朱耶泷水白，山蟠黎母瘴烟青。

邮炊每食桄榔面，蛮赋多输翡翠翎。定有远人歌善治，风谣纪德重镌铭。

作者简介：（?—1391）明僧，江西丰城人，俗姓王，字见心。少出家于邑之西方寺。明内典，通儒术，能诗善文。明初以高僧召至京，与宗泐齐名。洪武二十四年坐胡惟庸党诛。有《蒲庵集》。